b'\n_START_ARTICLE_\nNarodni park Serengeti\n_START_SECTION_\nZgodovina Serengetija\n_START_PARAGRAPH_\nPrvi so Serengeti poselili lovci in plemena. Izogibali so se gozdovom, saj so tam \xc5\xbeivele \xc5\xbeu\xc5\xbeelke, ki so prena\xc5\xa1ale bolezni. Pleme Masajev je bivalo na ravnicah. Kolonisti, ki so pri\xc5\xa1li v zgodnjih letih prej\xc5\xa1njega stoletja so naleteli na prakti\xc4\x8dno nedotaknjeno obmo\xc4\x8dje ter so ga raziskovali zaradi njegovih izjemnih mo\xc5\xbenostih za lov, posebej levov, leopardov in bivolov._NEWLINE_Zaradi spoznanja, da morajo to obmo\xc4\x8dje ohraniti, je bil Serengeti razgla\xc5\xa1en kot rezervat za \xc5\xbeivali leta 1929. Leta 1951 je rezervat postal Tanganyikin prvi narodni park, ki je tedaj vklju\xc4\x8deval tudi Ngorongorov krater, leta 1959 pa so postavili meje Serengetija, ki so ostale nespremenjene do dana\xc5\xa1njih dni. Serengeti je najve\xc4\x8dji narodni park Tanzanije.\n_START_SECTION_\nPodnebje Serengetija\n_START_PARAGRAPH_\nPodnebje v Serengetiju je po navadi suho in toplo s temperaturami med 15 in 25 C\xc2\xba. Kratka de\xc5\xbeevna doba je med novembrom in januarjem, dolga pa med marcem in majem, ko nalivi trajajo tudi po pol dneva ali ve\xc4\x8d. Od junija do oktobra je su\xc5\xa1na doba. Najhladneje je julija, ko temperature pade na 12 C\xc2\xba. Jutra in ve\xc4\x8deri so prijetno hladni \xc4\x8dez vse leto.\n_START_SECTION_\nBogastvo divjine\n_START_PARAGRAPH_\nDanes so parki Serengeti, Ngorongoro in Maasai Mara v sosednji Keniji za\xc5\xa1\xc4\x8ditena obmo\xc4\x8dja, saj v njih \xc5\xbeivi najbolj raznolika skupnost divjih \xc5\xbeivali na zemlji, kot tudi eden izmed najve\xc4\x8djih migracijskih okoli\xc5\xa1ev, ki je \xc5\xa1e vedno nedotaknjen in v svoji naravni obliki. Serengeti je kot najbolj dragocen kamen v kroni Tanzanijskih za\xc5\xa1\xc4\x8ditenih obmo\xc4\x8dij, ki skupaj zajemajo 14\xc2\xa0% ozemlja te dr\xc5\xbeave, kar je rekord na podro\xc4\x8dju za\xc5\xa1\xc4\x8dite narave katerega dose\xc5\xa1e le nekaj dr\xc5\xbeav na svetu.\n_START_SECTION_\nSavana\n_START_PARAGRAPH_\nNarodni park Serengeti sestavljajo travni\xc5\xa1ka polja, gozdovi, ravnice, skale in mo\xc4\x8dvirja, kar skupaj dela savano. Savana je splo\xc5\xa1ni naziv za katerokoli vrsto delno nerodovitne, suhe pokrajine, od travnikov do gozdov in me\xc5\xa1anih podro\xc4\x8dij. Savane pokrivajo tretjino svetovne kopenske povr\xc5\xa1ine in lahko vsebujejo ve\xc4\x8d \xc5\xbeivali kot katerakoli druga vrsta pokrajine._NEWLINE_Eden izmed tipi\xc4\x8dnih pojavov v savani je po\xc5\xbear. \xc4\x8ce travo v savani ne pojedo \xc5\xbeivali ali ne pomrzne, bo pogorela. S tako velikim potencialom v \xc5\xa1tevilu prebivalcev in \xc5\xa1tevilnimi po\xc5\xbeari so savane zelo spreminjajo\xc4\x8di se kraji. Zaradi tega so zelo zanimive za znanstvenike in pomembne za razumevanje medsebojnih vplivov v naravi.\n_START_SECTION_\nPogosta drevesa v savani\n_START_PARAGRAPH_\nKlobasino drevo (angle\xc5\xa1ko: Sausage tree, latinsko: Kigelia africana) je veliko drevo, ki ga najdemo rasti samostojno povsod po Serengetiju. Rodi zna\xc4\x8dilne, 1 m dolge, so\xc4\x8dne, strupene plodove, ki padejo na tla in sprostijo semena, ko zgnije meso ploda. Med ljudmi na tem obmo\xc4\x8dju je znana \xc5\xa1ala, da je najslab\xc5\xa1e mesto za taborjenje pod klobasinim drevesom, saj \xc4\x8de te ne ubije plod, ki pade z njega, te bodo zagotovo pokon\xc4\x8dali sloni, ki pobirajo te plodove._NEWLINE_Divja datljeva palma (angle\xc5\xa1ko: Wild Date Palm, latinsko: Phoenix reclinata) je najbolj raz\xc5\xa1irjena vrsta palme v Serengetiju, ki jo najdemo ob re\xc4\x8dnih obalah in mo\xc4\x8dvirjih. \xc5\xbdile v palmovih listih so vzporedne in niso razvejane, kar pomeni da so sorodnice trav, lilij, banan in orhidej. Plodovi so u\xc5\xbeitni, \xc4\x8deprav zelo neprijetnega okusa. Gost, sladek sok se predeluje v palmino vino. Drevo ponuja prijetno di\xc5\xa1e\xc4\x8do senco._NEWLINE_De\xc5\xbenikovo drevo (angle\xc5\xa1ko: Umbrella tree, latinsko: Acacia tortilis) je drevo, ki nas vse spominja na Afriko. Akacija s svojo plo\xc5\xa1\xc4\x8dato \xc5\xa1iroko kro\xc5\xa1njo krasi ravnice Serengetija. Seme imajo zelo radi sloni. Ker seme ni odporno proti ognju, so v zadnjih stotih letih nova drevesa lahko pognala le dvakrat. Vsa de\xc5\xbenikova drevesa v Serengetiju so zato stara 100 ali pa 20 let.\n_START_SECTION_\nObre\xc4\x8dni gozdovi\n_START_PARAGRAPH_\nObre\xc4\x8dni gozdovi so poseben in redek \xc5\xbeivljenjski prostor v narodnem parku Serengeti. Dolge reke, ki so ve\xc4\x8dino leta suhe, poplavljajo decembra in od marca do maja. Tudi med su\xc5\xa1no dobo ostane zemlja prepojena z vodo. Ker imajo ta obmo\xc4\x8dja ve\xc4\x8d vode lahko tu raste tudi gost gozd zimzelenih dreves. Obre\xc4\x8dna drevesa spreminjajo okolje pod njimi, kar jih naredi za poseben habitat za druge rastline, \xc5\xbeu\xc5\xbeelke, ptice ter druge \xc5\xbeivali._NEWLINE_V tem okolju je veliko \xc5\xbeu\xc5\xbeelk - mravelj, hro\xc5\xa1\xc4\x8dov in termitov na gozdnih tleh, oblakov muh, os, \xc4\x8debel in visoko lete\xc4\x8dih metuljev._NEWLINE_Senca pod prepletenimi vejami obre\xc4\x8dnega gozda omogo\xc4\x8da prsti in zraku, da ostaneta vla\xc5\xbena. Gozdna tla so pokrita z rastlinami, ki jim ustreza senca, kar vklju\xc4\x8duje orhideje in veliko plezajo\xc4\x8dih rastlin._NEWLINE_Med debelo plastjo odpadlih listov \xc5\xbeivi neverjetno veliko vrst \xc5\xbeab, ku\xc5\xa1\xc4\x8darjev ter ka\xc4\x8d. V gozdu najdejo svoj dom \xc5\xbeu\xc5\xbekojedci ter semenojedci kot so podgane, rovke, ter razli\xc4\x8dne vrste mungosov. Rastlinojdci, kot so dikdik, duiker in razne vrste jelenov so pogosti v obre\xc4\x8dnih gozdovih zaradi bogate hrane in gostega rastlinja. Visoko v kro\xc5\xa1njah \xc5\xbeivijo \xc4\x8drno-bele opice in srame\xc5\xbeljivi galagi, ki se pono\xc4\x8di ogla\xc5\xa1ajo s svojimi kri\xc4\x8de\xc4\x8dimi klici. Tam so tudi \xc5\xbeivali, kot so levi, hijene, bivoli in sloni, ki ve\xc4\x8dinoma \xc5\xbeivijo na travnatih obmo\xc4\x8djih, v gozd pa pridejo po senco ter po\xc4\x8ditek._NEWLINE_V rekah samih, osen\xc4\x8denih z drevesi gozda po\xc4\x8divajo krokodili rek Grumeti in Mara. Nilski konji pre\xc5\xbeivljajo dneve potopljeni v reko ali pa v njihovih zelenih bazenih med su\xc5\xa1no dobo. Krokodili ter nilski konji se med su\xc5\xa1no dobo presenetljivo dobro razumejo, \xc4\x8deprav so stisnjeni v majhnih bazenih.\n_START_SECTION_\nKopja - Kopjes\n_START_PARAGRAPH_\nPod plastmi vulkanskih kamnin in pepela, ki ustvarjata zemljo Serengetija je debela plast zelo stare metamorfne kamnine. Pozno v predkambriju si je velikanski mehur teko\xc4\x8dega granita izsilil pot na povr\xc5\xa1je iz teko\xc4\x8dih plasti pod Zemljino skorjo v \xc5\xa1\xc4\x8dit Tanganjike. Danes, ko se mehkej\xc5\xa1i metamorfni kamni \xc5\xa1\xc4\x8dita odmikajo, je vrh plasti granita odkrit, kar oblikuje kopja. Granit je razpokan zaradi nenehnega segrevanja in hlajenja pod afri\xc5\xa1kim soncem ter oblikovan v zanimive oblike zaradi vetra, ki vsebuje pesek. Ve\xc4\x8dina kopij je zaobljene oblike._NEWLINE_Kopja so zelo druga\xc4\x8dna od bli\xc5\xbenjih travnatih ter gozdnih obmo\xc4\x8dij. Med drugim ponujajo za\xc5\xa1\xc4\x8dito pred po\xc5\xbeari, okoli njih je dosti vode, razpoke in luknje v njih pa slu\xc5\xbeijo kot zato\xc4\x8di\xc5\xa1\xc4\x8da \xc5\xbeivalim. Na njih raste na stotine vrst rastlin, ki ne rastejo na okoli\xc5\xa1kih travnikih. Veliko \xc5\xbeivali \xc5\xbeivi le na kopjih zaradi posebnih rastlin, ki tam rastejo ter \xc5\xa1tevilnih skrivalnih mest. Te \xc5\xbeivali so tako \xc5\xbeu\xc5\xbeelke, ku\xc5\xa1\xc4\x8darji in ka\xc4\x8de kot tudi mi\xc5\xa1i, nekoliko ve\xc4\x8dji levi ter gepardi, kateri tam skrivajo svoje mladi\xc4\x8de. Zanimiv sesalec, ki \xc5\xbeivi le na kopjah, je pe\xc4\x8dinolazec vrste Procavia capensis. Je velikosti in oblike \xc5\xbeoge za ragbi. Je rastlinojedec, ki se hrani z zeli\xc5\xa1\xc4\x8di in travami okoli kopij. Prebudi se, ko zaide sonce.\n_START_SECTION_\nPodro\xc4\x8dje vulkanskega porekla\n_START_PARAGRAPH_\nAfrika je zelo stara celina. Nekateri trdijo, da je stara kar 4.000 milijonov let, starej\xc5\xa1a od Evrope in Severne Amerike. Starost lahko opazimo tudi iz pti\xc4\x8dje perspektive, saj so milijoni let vremenskih vplivov izravnali gore ter spremenili ve\xc4\x8dino Afrike v ne\xc5\xa1tete neskon\xc4\x8dne valovite gore in hribe. Ena od izjem je geolo\xc5\xa1ko zelo aktivna vzhodno-afri\xc5\xa1ka razpoka, z veliko dolino in vulkani. Vzhodno-afri\xc5\xa1ka razpoka je mesto kjer se dve veliki plo\xc5\xa1\xc4\x8di odmikata ena od druge. Zaradi tega nastajajo razpoke, ki vstvarjajo tako veli\xc4\x8dastno Rift Valley, kot tudi vulkane okoli gora Kilimanjaro, Kenya, Meru in Ngorongoro \xe2\x80\x93 to so le nekateri izmed najbolj znanih vulkanskih obmo\xc4\x8dij. Ti vulkani so relativno novi, eden je aktiven \xc5\xa1e danes, kot tudi vro\xc4\x8di izviri in izpuhi vro\xc4\x8de pare na gori Ngorongoro. Ob izbruhih teh vulkanov je vzhodni del Serengetija pokrilo s pepelom in delci lave. Prst na ravnicah Serengetija je nastala iz tega vulkanskega materiala.\n_START_SECTION_\nLovci in plen\n_START_PARAGRAPH_\nV Serengetiju\xc2\xa0\xc2\xbblovec in plen\xc2\xab\xc2\xa0prikli\xc4\x8de podobo mo\xc4\x8dnega rjavega leva ali pik\xc4\x8dastega leoparda kako se zaganja v krdelo ne\xc5\xbenih gazel. Res je, da se na teh velikih ravnicah ta prizor ponavlja in je zelo nazoren, a vendarle so skorajda vsa bitja tam lovci ali plen, pogosto pa kar oboje._NEWLINE_Tudi najbolj neizku\xc5\xa1enemu opazovalcu je jasno, da so veliki sorodniki ma\xc4\x8dk, divji psi in hijene s svojimi mo\xc4\x8dnimi telesi in hitrostjo, ostrimi zobmi in kremplji za trganje mesa odli\xc4\x8dno razviti ubijalci. A vendarle verjetno ni bolj neizprosnih lovcev v Serengetiju od skupine mungosov, ter ni bolje sestavljenega stroja za ubijanje od bogomoljke. \xc4\x8ceprav so impresivni, veliki lovci prispevajo majhen dele\xc5\xbe v celotnem kro\xc5\xbeenju energije v tem \xc5\xbeivljenjskem okolju._NEWLINE_Manj\xc5\xa1e ma\xc4\x8dke, risi, servali, divji psi, lisice, mungosi, ptice roparice, je\xc5\xbei, rovke, krokodili in ka\xc4\x8de sestavljajo veliko skupino lovcev, ki lovijo drug drugega. Malo ni\xc5\xbeje na lestvici so mravlje, ki delujejo v skupinah sestavljenih iz sto tiso\xc4\x8d vojakov, ki morijo in ropajo tako u\xc4\x8dinkovito, da bi bilo strahotno, \xc4\x8de bi katere malo ve\xc4\x8dje \xc5\xbeivali imele take sposobnosti. Rastlinojede gazele so obi\xc4\x8dajen primer \xc5\xbertve, vendar pozabljamo, da rastline tudi ne marajo biti pojedene, in se zato nekatere branijo na izjemno zanimive in zahtevne na\xc4\x8dine. Nekatere vsebujejo strup, ki povzro\xc4\x8di zdravstvene te\xc5\xbeave ali celo smrt vsakomur, ki jih poje. Nekatere rastline rastejo ispod neu\xc5\xbeitnih rastlin, ki jim slu\xc5\xbeijo kot za\xc5\xa1\xc4\x8dita, ali pa hranijo svoje najbolj vitalne dele ispod zemlje. Akacijino drevo proizvede ne\xc5\xa1tete trne, da bi se za\xc5\xa1\xc4\x8ditilo, nekatere rastline pa ponujajo primerno bivali\xc5\xa1\xc4\x8de peko\xc4\x8dim mravljam, ki odganjajo druge \xc5\xbeivali. Oblika je prilagojena namenu. HItrost in oblika gazele in leoparda so preprosto rezultat evolucijske dirke za pre\xc5\xbeivetje med lovci in plenom. Akacijevo drevo in \xc5\xbeirafa sta tako vplivali na obliko druga druge.\n_START_SECTION_\nPet velikih\n_START_PARAGRAPH_\nPet velikih \xc5\xbeivali (angle\xc5\xa1ko: The Big Five), katere si ljudje najpogosteje \xc5\xbeelijo sre\xc4\x8dati na safariju imenujemo Pet velikih. Pred stotimi leti, v \xc4\x8dasu lovskih safarijev so to bile \xc5\xbeivali, ki so jih najraje lovili v neznanih obmo\xc4\x8djih\xc2\xa0\xc2\xbb\xc4\x8drne Afrike\xc2\xab. Raziskovalci vzhodne Afrike so prihajali nazaj domov z zgodbami o levih in leopardih, ki se skrivajo v visoki travi, o nosorogih ki se za\xc5\xbeenejo v napad, \xc4\x8de le zavohajo \xc4\x8dloveka, o velikih bivolih skritih v grmi\xc4\x8devju, ter o strahu ob sre\xc4\x8danju z velikimi sloni.\n_START_SECTION_\nPet malih\n_START_PARAGRAPH_\nIza kamnov, skriti v travi in visoko na akacijevih vejah \xc5\xbeivi Pet malih, ki niso tako karizmati\xc4\x8dni kot Pet velikih, a bodo dobremu poznavalcu divjine in tistemu, ki ga zanima druga\xc4\x8den safari, volkec in nosoro\xc5\xbeec fascinantna alternativa, tako kot tudi slonovska rovka, bivolji tkalec ali leopardova \xc5\xbeelva.\n_START_SECTION_\nPtice in plezalci\n_START_PARAGRAPH_\nPtice so ena izmed najbolj raznolikih oblik \xc5\xbeivljenja na zemlji. Izpolnjujejo \xc5\xa1iroko podro\xc4\x8dje nalog v ekosistemih. Lahko so mesojede, \xc5\xbeu\xc5\xbekojede, rastlinojede ali mrhovinarke. Od majhne mavri\xc4\x8dne pti\xc4\x8dke do velikega noja, vseh velikosti in vrst. Serengeti je dom za ve\xc4\x8d kot 540 vrst ptic, tako lokalnih kot tudi selivk._NEWLINE_Serengeti je prav tako tudi dom izjemnemu \xc5\xa1tevilu raznolikih plezalcev, ki se hranijo z obilico insektov in glodavcev, nekateri z jajci ptic, medtem ko pitoni jedo kar cele \xc5\xbeivali velikosti gazele. Nekateri plezalci, kot na primer \xc5\xbeelve so mesojedi. Niso vsi plezalci majhni \xe2\x80\x93 velikankski som, ki pleza po blatu lahko tehta ve\xc4\x8d kot 13\xc2\xa0kg, medtem ko zelo \xc5\xbeivahni varan lahko zraste do metra in pol. Najve\xc4\x8dji plezalci so krokodili, ki so lahko dalj\xc5\xa1i od 5 metrov in tehtajo ve\xc4\x8d kot 450\xc2\xa0kg. Lahko pojedo celega bivola za ve\xc4\x8derjo in \xc5\xbeivijo ve\xc4\x8d kot sto let.\n_START_SECTION_\n\xc5\xbdu\xc5\xbeelke\n_START_PARAGRAPH_\nV Serengetiju \xc5\xbeivi izjemno \xc5\xa1tevilo razli\xc4\x8dnih vrst \xc5\xbeu\xc5\xbeelk, a vendarle je teh prebivalcev manj ter so manj nasilni kot v Evropi. Tam ni veliko \xc4\x8drnih muh in komarjev, a je zato \xc5\xa1tevilo tistih \xc5\xbeu\xc5\xbeelk, ki so rastrinojede ali pa se prehranjujejo med sabo izjemno veliko. Med naj\xc5\xa1tevilnej\xc5\xa1e sodijo hro\xc5\xa1\xc4\x8di, kobilice, metulji in mravlje.\n_START_SECTION_\nNo\xc4\x8dno \xc5\xbeivljenje\n_START_PARAGRAPH_\nKo se sonce spusti za obzorjem Serengetija, si \xc5\xa1tevilne \xc5\xbeivali najdejo varno mesto za no\xc4\x8dni po\xc4\x8ditek, medtem ko se druge \xc5\xa1ele tedaj prebudijo in u\xc5\xbeivajo \xc5\xbeivljenje pod okriljem teme. Ne glede na to, ali ste lovec, plen ali le opazovalec\xe2\x80\x93poslu\xc5\xa1alec zvokov no\xc4\x8di, postane Serengeti zelo druga\xc4\x8den, ko ga pokrije tema._NEWLINE_Podnevi dober vid in krdelni nagon dajajo ob\xc4\x8dutek varnosti \xc5\xa1tevilnim rastlinojedim prebivalcem parka kot so zebre, bizoni, gazele in druge. Pono\xc4\x8di krvolo\xc4\x8dne zveri kot so hijene, levi in leopardi lovijo svoje \xc5\xbertve. Pod okriljem no\xc4\x8di tudi \xc5\xa1tevilne male \xc5\xbeivali pridejo ven iz skrivali\xc5\xa1\xc4\x8d, ter so priljubljen zalogaj drugih \xc5\xbeivali.\n_START_SECTION_\nSafari\n_START_PARAGRAPH_\nSafari v jeziku Kiswahili enostavno pomeni\xc2\xa0\xc2\xbbpotovanje\xc2\xab, vendar pa je ta beseda postala sinonim za avanturo v divjini Afrike. Znano je, da ima Tanzanija prekrasne rezervate polne divjih \xc5\xbeivali, a vendarle obstaja \xc5\xa1e nekaj predsodkov o tej ju\xc5\xbeni sosedi Kenije. Res je, da \xc4\x8de gledamo prihodek na prebivalca Tanzanija sodi med najbolj revne dr\xc5\xbeave na svetu. Dejstvo je, da lahko prehrani svoje prebivalstvo in da je od razglasitve neodvisnosti ena izmed najbolj stabilnih dr\xc5\xbeav v Afriki. V primerjavi z bogatej\xc5\xa1imi sosednjimi dr\xc5\xbeavami nudi ve\xc4\x8d varnosti tako prebivalcem kot tudi obiskovalcem. V preteklosti turizem ni bil pomemben del Tanzanijskega gospodarstva in je zelo malo ljudi obiskovalo to dr\xc5\xbeavo. Na neki na\xc4\x8din je to prispevalo k ohranitvi narave, in sedaj se vlagajo veliko truda, da bi se okolje v narodnih parkih ohranilo za bodo\xc4\x8de nara\xc5\xa1\xc4\x8daje. Danes se nekaj podro\xc4\x8dij turisti\xc4\x8dnih dejavnosti dobro razvija, zgradili so udobne hotele mednarodno visokega kakovostnega razreda, odprli so tudi nekaj kampov za tarborjenje.'